



ประกาศองค์การบริหารส่วนตำบลแดงใหญ่
เรื่อง กำหนดแนวทางแจ้งเบาะแสป้ายโฆษณาหรือสิ่งใดลุกล้ำทางสาธารณะหรือไม่ชอบด้วยกฏหมายที่อยู่ในความรับผิดชอบขององค์การบริหารส่วนตำบลแดงใหญ่ อำเภอบ้านใหม่ไชยพจน์ จังหวัดบุรีรัมย์
.....................................................
                   ตามที่จังหวัดบุรีรัมย์ได้รับแจ้งจากกรมส่งเสริมการปกครองท้องถิ่นว่า ได้รับแจ้งจากกระทรวงมหาดไทยว่า  สำนักเลขาธิการคณะรัฐมนตรี ได้แจ้งมติคณะรัฐมนตรี เมื่อวันที่ ๘ มกราคม ๒๕๖๒    เรื่อง  มาตรการป้องกันและละเว้นการปฎิบัติหน้าที่ในการบังคับบัญชาใช้กฎหมายเกี่ยวกับป้ายโฆษณาบนทางสาธารณะตามที่คณะกรรมการป้องกันและปราบกรามการทุจริตแห่งชาติ ป.ป.ช. เสนอและมอบหมายให้กระทรวงมหาดไทยรับมาตรการป้องกันการละเว้นการปฏิบัติหน้าที่ในการบังคับใช้ กฎหมายเกี่ยวกับป้ายโฆษณาบนทางสาธารณะไปพิจารณาดำเนินการ ซึ่งกระทรวงมหาดไทยได้มอบหมายให้ กรมส่งเสริมการปกครองท้องถิ่นดำเนินการและแจ้งหน่วยงานที่เกี่ยวข้องดำเนินการตามมาตรการป้องกันการ ละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะในมาตรการเร่งด่วน โดยใช้มาตรการทางการบริหาร และจัดให้มีช่องทางสำหรับแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย นั้น
                   ดังนั้น เพื่อให้ดำเนินการในเรื่องดังกล่าวเป็นไปด้วยความเรียบร้อย   องค์การบริหารส่วนตำบลแดงใหญ่  จึงประกาศกำหนดช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย ที่อยู่ในความรับผิดชอบขององค์การบริหารส่วนตำบลแดงใหญ่ เพื่อให้ประชาชนแจ้งเบาะแส      โดยมีช่องทางต่างๆ ดังนี้
1. แจ้งเบาะแสด้วยตนเอง ณ สำนักงานองค์การบริหารส่วนตำบลแดงใหญ่ หมู่ ๕ ตำบลแดงใหญ่ อำเภอบ้านใหม่ไชยพจน์ จังหวัดบุรีรัมย์ (ติดต่อสำนักปลัด งานนิติการ)
2. แจ้งเบาะแสผ่านทางโทรศัพท์หมายเลข ๐๔๔๖๖๖๓๗๒ ต่อ งานนิติการ
3. แจ้งเบาะแสผ่านทางไปรษณีย์ องค์การบริหารส่วนตำบลแดงใหญ่ หมู่ ๕ ตำบลแดงใหญ่ อำเภอบ้านใหม่ไชยพจน์ จังหวัดบุรีรัมย์ ๓๑๑๒๐
4. แจ้งเบาะแสผ่านทางเว็บไซต์ www.Dangyai.go.th เมนู ”แจ้งเรื่องร้องทุกข์”
5. แจ้งเบาะแสผ่าน Facebook : อบต.แดงใหญ่ 
                        ทั้งนี้ ข้อมูลของผู้แจ้งเบาะแส จะถูกเก็บไว้เป็นความลับ ซึ่งจะได้รับการตรวจสอบจาก เจ้าหน้าที่ผู้รับผิดชอบเท่านั้น
                        จึงประกาศให้ทราบโดยทั่วกัน
ประกาศ  ณ  วันที่  ๒๕  เดือน มกราคม  พ.ศ ๒๕๖๒

